**Сынып сағаты**

**Тақырыбы: «Ағасы бардың жағасы бар»**

**Мақсаты**: «Біртұтас тәрбие бағдарламасы» – ұлттық, адами құндылықтарға негізделіп, жалпы адамзаттық және ұлттық құндылықтарды бойына сіңірген, әлемдік озық білімді игерген саналы азаматты тәрбиелеу. Ата-анасын, бауырларын ардақтауға, қадірлеуге, әдепті болуға білім алушыларға еліміздің намысын қорғауына тәрбиелеу. **Ағалардың іні-қарындасы алдындағы жауапкершілігін арттыру,** үлкен мен кіші арасындағы татулықты сақтау.

**Жүргізуші:**

**Дәстүрлі қазақ қоғамында елеулі орын алатын аға мен іні сыйластығы – этностың қорғаныс механизмінің қалыпты, әрі ырғақты қызмет атқаруын қамтамасыз ететін әдеп нормалары және моральдық құндылықтар қатарында ағаның жөні де, жолы да үлкен деп есептеледі. Қазақ тәрбиесінде інінің қашан да өзінен жасы үлкен ағасын сыйлап, ақылын тыңдап, ілтипатты, ізетті болуы талап етіледі. Ағасы болса інісіне көмектесіп, қамқорлық көрсетіп жүреді.**

**Жүргізуші:**

Бірге туған жандардың арасын суытып, көңілдерін кірлеткен дүниеге деген ашкөздік демеске шара жоқ. Ешқандай қазақы руханияттан хабары жоқ, дүние-мүлік үшін жанжалдасып, нәпсісінің құлы болып жүргендер де, руханияттан хабары болғанымен оған жетудің амалын жасамайтындар да болымсыз нәрсеге үйірсектеніп, ұлы сезімдерден жұрдай болып кеткен бе деп қапаланамыз. Тәлімдік өлшемдерге еш сыйыспайтын қыңыр, мен-мен, өзімшіл, арампиғылды, өтірік пен өсекке бейім жігіттердің іс-әрекеті әрбір саналы адамға ой салатыны анық. Отбасында тұрмыстық мәдениет қалыптаспаған жағдайда жарасымды сыйластық орнамайтыны белгілі.

Жүргізуші:

Мектебімізден түлеп шыққан  —(түлектердің аты-жөні) ағаларымызға сөз кезегін  береміз.

*Презентация: әр оқушы ағалы- інілі өздерінің қарым қатынасы жайлы*

*1)* Ақпанбетов Даниял 9ә, Ақпанбетов Дархан 2 а;

2) Карменов Тимур 9 а, Карменов Ален 1 ә

Жүргізуші:

  «Бір ағашта қанша бұтақ, біреуі-ақ қамшыға сап» дейтін қанатты сөздің мәні зор. Әр отба­сының үлкені өзінен кішілерге қамқор болып, көшті сүйреп жүретіні үйреншікті жайтқа айналды. Ағаның атағына, абыройына малданып, тоқмейілсіп жүретін, өмірге жеңіл-желпі қарайтын, өз еңбегімен тырбанып әрекет жасап, тірлігін түзегенге масыл бола кететін інілер де өмірде төбе көрсетіп жатады. Соңғы кезде бауырмалдық дейтін ұлы сезімге сызат түсіретін оқиғалар болса да бой көрсетіп қалатыны жасырын емес.

***Мағынасын ашу***

«Ағасы бардың жағасы бар, інісі бардың тынысы бар» деген мақал-мәтелдің мағынасын ашу. ( Илюбай Нурасыл 9 ә, Илюбай Нұрали 2 а)

**Жүргізуші**: Аға – бір ананың жатырынан таласып шыққан сенің ең жақын бауырың. Аға әркез саған қолдау көрсетіп, жаныннан табылып, сүрінгенде қайта тұруына көмектесетін бірден бір жан. Саған өзгелердің ауыр сөз айтқанын , саған жамандық пен әділетсіздік істелінсе жаны қиналатын, сені ойлап уайымдайтын жанашыр адамың.

**«Ағадан ақыл, ініден ізет**» (мағынасын ашу)

Бейсен Нұрбақыт 6 а, Бейсен Нурислам 0

**«Аға ішкен бұлақтан інісі де су ішеді**» (мағынасын ашу)

Лукманов Ильяс11 а, Лукманов Тамерлан 5 а

**Жүргізуші**: Қазақтың дара сөздерінің астында терең мағына мен бауырлар арасындағы шексіз махаббат жатыр. Қиналған кезде әркез қасынан табылып, сен үшін жанын қиюға дайын болатын, сені өзінің қамқорлығына алып жүретін мейірімі шексіз ірі тұлға.

**«Аға еңбекпен көркем, Бала біліммен көркем»** (мағынасын ашу)

Бақытжан Құрбанбек 9 а, Абдуллаh Саид 4 а

**«Асыл аға, алғыр іні»** (мағынасын ашу) Смағұл Әділжан 11 ә, Смағұл Асанәлі 9 ә

**Жүргізуші**:

«Жеңім жаман болса да, жағам жақсы, өзім жаман болсам да, ағам жақсы» қазақ мақал-мәтелдерінде айтылған. Иә, өмірде қолынан алып ініні жетектеп жүретін ағалар да, көңілдегіні айтқызбай дөп басатын інілер де бар. Аға мен іні арасында өзара тазалық, бауырмалдық, тілектестік сезімімен бөлісемін деген: Жанабай Өтеген , Жанабай Дархан ; Боранбай Ислам , Боранбай Сырымды ортаға шақырамыз : **(** Тілек білдіреді)

**Жүргізуші:** «Болам деген баланың бетін қақпа, белін бу, жақсы ағаға ілесіп ізін бас та, жолын қу» демекші, құдайға шүкір үлгі-өнеге алатын алдыңғы толқын ағалар жеткілікті.  Тек бірге туған ағаларына ғана емес, ел азаматтарының жақсы ісіне кейінгілердің қызығуы, еліктеуі – игі бастама. Інінің бойындағы қабілеттердің ашылуына әрдайым ағаның ықпалы зор. «Алдыңғы арба қайда жүрсе, соңғы арба сонда жүреді» деген халық даналығы бекерден-бекер айтылмаса керек.

Ағалар біздің кең арқау асқарымыз,  
Жолын қуар солардың жастарымыз.  
Абзал жанды ақылгөй ағаларға  
Ілтипатпен иілген бастарымыз.  
Еңбектерің жемісті қиыр шың боп,  
Шапағатты шуақ - нұр құйылсын көп.  
Шын жүректен құттықтап біз тілейміз:  
Бар жақсылық, бар бақыт бұйырсын деп.

Музыкалық номер: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Жүргізуші:** Ағаға артылатын міндет пен жауапгершілік аса үлкен екенін осыдан да аңғаруға болады. Аға – ата-ананың қолғанаты, көмекшісі. Өзінен кейінгі іні-қарындастарына қарайтын, дұрыс жол бағыттап, адам болып қалыптасуына өзіндік зор ықпалын тигізетін жолбастаушы.

Оқушы: Бауыржан Саят 3 а (Боранбай)

Өтті бізден балалық

Өтті бізден шалалық

Тезге салды ұстаздар

Текті мінез-даналық

Ұсынғалы адалдық

Үйреткені адамдық

Бар ұстазға тілейміз

Бақыт, табыс,амандық.

Таң қалмасын қызықтың шағы қызған

Жана берсін бақ артып бағыңыздан

Құрметпенен ұсындық сізге сөзді

Ақтарылып көріңіз ағыңыздан - деп  сөз кезегін ..... ағаларымызға  береміз.

І- жүргізуші: «Еңбегіңнің ел кәдесіне жарағанын сезіну-үлкен бақыт» -деп В.И.Качалов ағамыз айтқандай өз қалаған мамандықтарыңыздың ел кәдесіне жарап, өздеріңізге қуаныш сыйлауына, жұмыстарыңызға табысты болуларыңызға тілектеспіз. Бүгін біздің мектебіміздің қадірлі қонақтарымыз мектеп түлектері, бізбен бірге болып, алтын уақыттарыңызды қиып, мектебіміздің іс-шарасына арнайы келіп ой бөліскендеріңізге көп-көп рахмет айтамыз.

Кездесу кешімізді осымен аяқтаймыз. Зейін қойып тыңдағандарыңызға рахмет! Келесі кездескенше сау болыңыздар!